CELEX: 62011CN0075
Language: fi
Date: 2011-02-21 00:00:00
Title: Asia C-75/11: Kanne 21.2.2011 — Euroopan komissio v. Itävallan tasavalta

30.4.2011   
            
            
               FI
            
            
               Euroopan unionin virallinen lehti
            
            
               C 130/13
            
         Kanne 21.2.2011 — Euroopan komissio v. Itävallan tasavalta
   (Asia C-75/11)
   2011/C 130/23
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet V. Kreuschitz ja D. Roussanov)
   
      Vastaaja: Itävallan tasavalta
   
      Vaatimukset
   
   Kantaja vaatii unionin tuomioistuinta toteamaan, että
   
               —
            
            
               Itävallan tasavalta ei ole noudattanut SEUT 18, kun se luetaan yhdessä SEUT 20 artiklan ja 21 artiklan kanssa, ja Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun Euroopan parlamentin ja neuvoston direktiivin 2004/38/EY (1) mukaisia velvoitteitaan, koska se myöntää periaatteessa matkalippualennuksia julkisiin liikennevälineisiin ainoastaan sellaisille opiskelijoille, joille myönnetään itävaltalaista perheavustusta
            
         
               —
            
            
               Itävallan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin kansalaisilla on oikeus vapaasti liikkua ja oleskella jäsenvaltioiden alueella, jollei perussopimuksissa määrätyistä tai sen soveltamisesta annetuissa säännöksissä säädetyistä rajoituksista ja ehdoista muuta johdu. Jos unionin kansalaiset käyttävät tätä oikeutta, heitä on periaatteessa kohdeltava kuten vastaanottavan jäsenvaltion kansalaisia.
   Riidankohteena olevan opiskelijoiden matkalippualennuksen sitominen Itävallassa saatavaan perheavustukseen on sen ominaislaadun vuoksi epäedullisempaa toisen jäsenvaltion kansalaisille kuin Itävallan kansalaisille, ja sillä loukataan täten unionin kansalaisen ja kyseisessä jäsenvaltiossa asuvien henkilöiden yhdenvertaisen kohtelun periaatetta.
   Vastoin Itävallan hallituksen kantaa matkalippualennus ei ole perheestä aiheutuvien kustannusten korvaamiseksi tarkoitettu luontoisetuus, koska kysymys on ilmeisesti edusta, johon ainoastaan korkeakouluihin tai yliopistoihin kuulijaksi kirjautuneella henkilöllä on oikeus.
   Direktiivin 2004/38 24 artiklan 2 kohtaan sisältävä poikkeussäännös, jonka mukaan vastaanottava jäsenvaltio voi tietyn edellytyksin evätä opintorahan tai -lainan muodossa olevan toimeentulotuen opintoja varten, ei kata sellaisten opiskelijoiden erilaista kohtelua, joiden vanhemmilla ei ole oikeutta itävaltaiseen perheavustukseen.
   Yhdenvertaisen kohtelun periaatteesta tehtäviä poikkeuksia on tulkittava suppeasti. Sen takia opiskelijoiden matkalippualennuksessa ei voi olla kyse opintorahan tai -lainan muodossa olevasta toimeentulotuesta opintoja varten. Sellaisten opiskelijoiden poissulkemisella riidankohteena olevan matkalippualennuksen piiristä, joiden vanhemmat eivät saa Itävallan perheavustusta, rikotaan siten unionin oikeutta.
   
      (1)  EUVL L 158, s. 77.